stanford-oval/wikipedia huggingface dataset:
הנרי קוב
ביוגרפיה

קוב נולד בבוסטון. הוא היה בוגר בית הספר לעיצוב באוניברסיטת הרווארד, והוא כיהן בין 1980 ל-1985 כראש המחלקה לאדריכלות באוניברסיטה. נוסף לכך, הוא החזיק בתוארי כבוד מבאודוין קולג' ומהמכון הטכנולוגי של ציריך.
נפטר ב-3 במרץ 2020.
מבנים ידועים שתכנן

מגדל כיכר ויל מארי במונטריאול
מגדל ג'ון האנקוק בבוסטון
הקמפוס של אוניברסיטת מדינת ניו יורק בפרדוניה
מרכז אוניברסיטת רוצ'סטר
מגדל פטריוט בדאלאס
בניין המטה העולמי של חברת ג'ונסון אנד ג'ונסון בניו ברונסוויק (ניו ג'רזי)
כיכר אנרג'י בדאלאס
המוזיאון לאמנות של פורטלנד
מטה חברת פיטני בווס בסמפורד (קונטיקט)
מגדל בנק אמריקה (לוס אנג'לס)
מרכז הייאט בשיקגו
הבניין השני של מטה קרן המטבע הבינלאומית בוושינגטון
טורה אספסיו (מגדל החלל) במדריד
בניין המטה העולמי של חברת ג'ונסון אנד ג'ונסון בניו ברונסוויק (ניו ג'רזי)
טורה אספסיו (מגדל החלל) במדריד
הערות שוליים

↑  Henry N. Cobb dies at 93, Archpaper.com, ‏4 במרץ 2020 (באנגלית)
| --- | --- |
בקרת זהויות :  PLWABN: 9810625235405606  GND: 139072314  ISNI: 0000 0000 7886 6753  LCCN: n89622689  NKC: js20241236734  NLK: KAC2018M2636  SNAC: w67h2cjn  SUDOC: 059723823  ULAN: 500016217  VIAF: 68073681   WorldCat (עם VIAF): 68073681 
ערך זה הוא קצרמרבנושא אדריכלים ובנושא אמריקאים. אתם מוזמנים לתרום לוויקיפדיה ו.
סיימון גולדברג

| --- | --- |
אין תמונה חופשית
 לידה:  1 ביוני 1909 ולוצלאווק, האימפריה הרוסית 
 פטירה:  19 ביולי 1993 (בגיל 84) טויאמה, יפן 
 מוקד פעילות:  ארצות הברית 
 סוגה:  מוזיקה קלאסית 
 כלי נגינה:  כינור 
 חברת תקליטים:  פיליפס רקורדס, פונטנה רקורדס, דקה רקורדס 
 
סיימון גולדברג (בפולנית: Szymon Goldberg;‏ 1 ביוני 1909 – 19 ביולי 1993) היה כנר ומנצח יהודי-אמריקאי, יליד פולין.
קורות חייו

גולדברג החל לנגן בכינור בילדותו בוורשה וב-1917 עבר לברלין והחל ללמוד כינור אצל קרל פלש.
לאחר שהופיע ברסיטל בוורשה בשנת 1921, הוזמן לנגן עם התזמורת הפילהרמונית של דרזדן ובשנים 1925 עד 1929 כיהן ככנר הראשי של תזמורת זו. בשנת 1929 התמנה לכנר ראשי של הפילהרמונית של ברלין, שם היה מוערך מאוד על ידי חבריו ומכריו. עליית הרייך השלישי לשלטון באותה עת כפתה עליו להתפטר ב-1934, על אף מאמציו של וילהלם פורטוונגלר לשמור על נגניה היהודים של התזמורת. אחרי שעזב את גרמניה הנאצית, יצא לסיורי קונצרטים באירופה. בארצות הברית הופיע לראשונה בניו יורק בשנת 1938. בזמן סיור באסיה נעצר ונשלח למחנה הסגר יפני ביאוה, משנת 1942 עד 1945.
בפריצת המלחמה השתתפתי בקונצרט באיי הודו המזרחיים ההולנדיים, לשם הגעתי ב28 באפריל 1940, שם הייתי עד לכיבוש היפנים שלא היה בו השלכות אנטישמיות רשמיות. הדבר היה כך עד שנודע ליפנים על המדיניות הרשמית לרדיפה גזעית של הנאצים על ידי בני בריתם הגרמנית מה שהוביל לרדיפה אחרי היהודים והבונים החופשיים שבסופו של דבר גרם למעצרי ולמעצר אשתי. נשארתי במעצר עד 1944. אסירים במחנה
אחרי מלחמת העולם השנייה השתקע בארצות הברית וקיבל לבסוף אזרחות אמריקאית בשנת 1953. בין השנים 1951 עד ל-1965, לימד בבית הספר אספן למוזיקה ובמקביל עסק גם בניצוח. ב-1955 ייסד את התזמורת הקאמרית ההולנדית באמסטרדם וניצח עליה עד 1979. בשנים אלו הופיע עם התזמורת רבות במקומות שונים. משנת 1977 עד 1979 היה המנצח של הקאמרטה של מנצ'סטר באנגליה.
גולדברג לימד באוניברסיטת ייל בין השנים 1978–1982, בבית הספר למוזיקה ג'וליארד בניו יורק משנת 1978, במכון קרטיס למוזיקה בפילדלפיה משנת 1980 ובבית הספר מנהטן למוזיקה בניו יורק משנת 1981. משנת 1990 ועד למותו ניצח על התזמורת הפילהרמונית החדשה של יפן בטוקיו. הוא מת באויאמה-מאצ'י שביפן בשנת 1993, מאז שעזב ליפן, מעולם לא שב להופיע בגרמניה.
הערות שוליים

↑  סרט דוקומנטרי: התזמורת של הרייך
| 0 | 1 | 2 |
| --- | --- | --- |
| הקודם: אין | מנצח ראשי, התזמורת הקאמרית ההולנדית 1979 - 1986  | הבא: אנטוני רוס-מארבה |
| --- | --- |
בקרת זהויות :  NLI: 987007433120405171  PLWABN: 9810600725105606  BNE: XX950332  BnF: cb13894573c (data)  CiNii: DA10854454  GND: 134641892  ISNI: 0000 0000 8363 8018  LCCN: n81015465  MusicBrainz: 90726496-0118-48ab-88de-a34d9cb41298  NDL: 01176043  NKC: xx0176890  NTA: 074654012  SNAC: w64f96r9  SUDOC: 081222785  VIAF: 22327371   WorldCat (עם VIAF): 22327371 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
All Your Fault Tour

All Your Fault Tour הוא סיבוב ההופעות הראשון של הזמרת-יוצרת ביבי רקסה. סיבוב ההופעות נתמך על ידי המיני-אלבום השני שלה, All Your Fault: Pt. 1. סיבוב ההופעות החל ב-1 במרץ 2017, והסתיים ב-18 במאי 2017. החלק הראשון של סיבוב ההופעות נתמך על ידי דניאל סקיי.
בסיבוב ההופעות שרה ביבי רקסה את הלהיטים "Me, Myself & I", ו-"F.F.F", ביחד עם ג'י-איזי.
רקע

ב-24 בינואר 2017, הודיעה רקסה ברשתות החברתיות כי תצא לסיבוב הופעות ראשון, ובמערכה הראשונה שלו יתארח דניאל סקיי. היא אף כתבה כמה שורות שבהן היא פנתה אל קהל מעריציה, ואמרה כי היא תבוא למדינות שונות.
רשימת השירים

בשיר "F.F.F", השתתף ג'י-איזי בעצמו, ואת השיר "The Monster", שרה הזמרת בהופעות שנעשו באמריקה הצפונית בלבד.
"Bad Bitch"
"Gateway Drug"
"Me, Myself & I"
"Atmosphere"
"Small Doses"
"In the Name of Love"
"Take Me Home"
"I'm Gonna Show You Crazy"
"I Can't Stop Drinking About You"
"F.F.F."
"Hey Mama"
"No Broken Hearts"
"I Got You"
תאריכי הופעות

| תאריך> צפון אמריקה | עיר> צפון אמריקה | מדינה> צפון אמריקה | מיקום> צפון אמריקה | מופע חימום> צפון אמריקה | צופים> צפון אמריקה | הכנסות> צפון אמריקה |
| --- | --- | --- | --- | --- | --- | --- |
| 1 במרץ 2017 | דאלאס | ארצות הברית | Trees Dallas | דניאל סקיי, ספנסר לודוויג | 600 / 600 | N/A |
| 2 במרץ 2017 | יוסטון | ארצות הברית | House of Blues | דניאל סקיי, ספנסר לודוויג | N/A | N/A |
| 3 במרץ 2017 | אוסטין | ארצות הברית | Emo's | דניאל סקיי, ספנסר לודוויג | N/A | N/A |
| 6 במרץ 2017 | פיניקס | ארצות הברית | LiveWire | דניאל סקיי, ספנסר לודוויג | N/A | N/A |
| 8 במרץ 2017 | לוס אנג'לס | ארצות הברית | Fonda | דניאל סקיי, ספנסר לודוויג | 1,200 / 1,200 | $31,025 |
| 9 במרץ 2017 | סנטה אנה | ארצות הברית | The Observatory | דניאל סקיי, ספנסר לודוויג | N/A | N/A |
| 11 במרץ 2017 | סן פרנסיסקו | ארצות הברית | Regency Ballroom | דניאל סקיי, ספנסר לודוויג | 1,423 / 1,423 | N/A |
| 13 במרץ 2017 | פורטלנד | ארצות הברית | Wonder Ballroom | דניאל סקיי, ספנסר לודוויג | 778 / 778 | N/A |
| 14 במרץ 2017 | סיאטל | ארצות הברית | The Crocodile | דניאל סקיי, ספנסר לודוויג | N/A | N/A |
| 16 במרץ 2017 | סולט לייק סיטי | ארצות הברית | The Depot | דניאל סקיי, ספנסר לודוויג | N/A | N/A |
| 17 במרץ 2017 | דנוור | ארצות הברית | Larimer Lounge | דניאל סקיי, ספנסר לודוויג | 250 / 250 | N/A |
| 19 במרץ 2017 | מיניאפוליס | ארצות הברית | Fine Line Music Café | דניאל סקיי, ספנסר לודוויג | N/A | N/A |
| 20 במרץ 2017 | שיקגו | ארצות הברית | Metro Chicago | דניאל סקיי, ספנסר לודוויג | N/A | N/A |
| 22 במרץ 2017 | דטרויט | ארצות הברית | The Majestic Theatre | דניאל סקיי, ספנסר לודוויג | N/A | N/A |
| 23 במרץ 2017 | טורונטו | קנדה | Phoenix Concert Theatre | דניאל סקיי, ספנסר לודוויג | N/A | N/A |
| 24 במרץ 2017 | מונטריאול | קנדה | Le Belmont | דניאל סקיי, ספנסר לודוויג | N/A | N/A |
| 26 במרץ 2017 | פילדלפיה | ארצות הברית | Underground Arts | דניאל סקיי, ספנסר לודוויג | N/A | N/A |
| 27 במרץ 2017 | בוסטון | ארצות הברית | Sinclair | דניאל סקיי, ספנסר לודוויג | N/A | N/A |
| 29 במרץ 2017 | ניו יורק | ארצות הברית | Irving Plaza | דניאל סקיי, ספנסר לודוויג | 1,025 / 1,025 | N/A |
| 30 במרץ 2017 | וושינגטון די. סי. | ארצות הברית | U Street | דניאל סקיי, ספנסר לודוויג | 500 / 500 | N/A |
| 31 במרץ 2017 | ברוקלין | ארצות הברית | Warsaw | ניישונס, ספנסר לודוויג | N/A | N/A |
אסיה
| 28 באפריל 2017 | דובאי | איחוד האמירויות הערביות | Autism Rocks Arena | N/A | N/A | N/A |
אירופה
| 1 במאי 2017 | אנטוורפן | בלגיה | Trix Main Hall | ספנסר לודוויג | N/A | N/A |
| 2 במאי 2017 | קלן | גרמניה | Kantine | ספנסר לודוויג | N/A | N/A |
| 3 במאי 2017 | אמסטרדם | הולנד | Paradiso | ספנסר לודוויג | N/A | N/A |
| 9 במאי 2017 | מילאנו | איטליה | Fabrique | ספנסר לודוויג | 500 / 263 | $6.838 |
| 14 במאי 2017 | ברצלונה | ספרד | Razzmatazz 2 | ספנסר לודוויג | N/A | N/A |
| 16 במאי 2017 | פריז | צרפת | Yoyo | ספנסר לודוויג | N/A | N/A |
| 18 במאי 2017 | לונדון | בריטניה | Koko | ספנסר לודוויג | 830 / 634 | $17.752 |
הערות שוליים

↑  Daniel Skye, I'll be joining @BebeRexha on tour this March. Who's going? Can't wait to meet you guyspic.twitter.com/FpEmGDpdQs, @iamdanielskye, ‏2017-01-28 (באנגלית)
↑  "Pop sensation Bebe Rexha announces 'All Your Fault Tour'". CelebMix (באנגלית בריטית). 2017-01-24. נבדק ב-2018-01-10.
| ביבי רקסה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Expectations • Better Mistakes • Bebe |  |
| מיני-אלבומים | I Don't Wanna Grow Up • All Your Fault: Pt. 1 • All Your Fault: Pt. 2 |  |
| סינגלים | "I Can't Stop Drinking About You" • "I'm Gonna Show You Crazy" • "Gone" • "Me, Myself & I" • "No Broken Hearts" • "In the Name of Love" • "I Got You" • "The Way I Are" • "Meant to Be" • "Home" • "Push Back" • "I'm a Mess" • "Say My Name" • "Last Hurrah" • "Harder" • "You Can't Stop the Girl" • "Baby, I'm Jealous" • "Sacrifice" • "Sabotage" • "Chain My Heart" • "I'm Good (Blue)" • "Heart Wants What It Wants" • "Stars" |  |
| השתתפות בסינגלים | "Take Me Home" • "Hey Mama" • "That's How You Know" • "Back to You" • "Girls" • "Call You Mine" • "My Oh My" |  |
| שירים אחרים | "Not 20 Anymore" |  |
| סיבובי הופעות | All Your Fault Tour • Bebe & Bassy Tour |  |
ג'ון לינדזי

ג'ון לינדזי (באנגלית: John Vliet Lindsay; ‏‏24 בנובמבר 1921 – 19 בדצמבר 2000) היה פוליטיקאי אמריקאי, חבר בית הנבחרים של ניו יורק בשנים 1959-1965, וראש עיריית ניו יורק בשנים 1966–1973.
ביוגרפיה

לינדזי נולד בניו יורק למשפחה ממעמד הבינוני-גבוה ממוצא בריטי-הולנדי. למד באוניברסיטת ייל. בשנת 1943 הפסיק את לימודיו והתגייס לצי ארצות הברית והשתתף בפלישת בעלות הברית לסיציליה. לאחר המלחמה חזר ללימודיו בבית הספר למשפטים של אוניברסיטת ייל. אחר לימודיו החל לעבוד כעורך דין.
בשנת 1951 הקים את מועדון הנוער של אייזנהאואר. בשנת 1952 היה נשיא מועדון "הרפובליקני הצעיר". בשנת 1958 השתתף בפריימריז המפלגה הרפובליקנית. ונבחר כנציג האפר איסט סייד, הלואר וגריניץ' וילג' במנהטן.
בשנת 1965 רץ בבחירות לראשות עיריית ניו יורק בתמיכת המפלגה הליברלית של ניו יורק, וניצח את המועמד הדמוקרטי אברהם בים. כבר ביום הראשון לכהונתו, 1 בינואר 1966, פרצה שביתת ביוזמת איגוד עובדי התחבורה הציבורית, השביתה פסקה כעבור 12 ימים, השביתה הובילה להגדרה מחודשת של זכויות ומגבלות איגודי העובדים.
לינדזי ביזר את מערכת החינוך, ובשל כך פרצה בשנת 1968 שביתת מורים שנמשכה ממאי עד נובמבר. יוזמת השביתה הייתה על ידי איגוד המורים של ניו יורק, שראו בפעולתו של לינדזי גורם לפירוק האיגוד. השביתה העמיקה את השסע בין יהודים לשחורים ופוארטו ריקנים, הללו האשימו את המורים היהודים כי הם שולטים באיגוד.
באותה שנה התקיימה גם שביתה של עובדי התברואה, שנמשכה שלושה ימים. לינדזי התבטא על שנת 1968 כי היא הגרועה בשנות פעילותו הציבורית.
בעת כהונתו נאלץ לינדזי להתמודד עם צמיחת הפשע באותה תקופה, והוא נקט ביד קשה כלפי מתפרעים. לינדזי הפעיל הגנה על השכונות היהודיות בניו יורק.
עם הירצחו של מרטין לותר קינג פרצו מהומות ביותר ממאה ערים בארצות הברית, אך בניו יורק נמנעה המהומה בשל נסיעתו של לינדזי להארלם, שם דיבר ואמר שהוא מיצר על מותו קינג.
ב-14 בפברואר 1969 פרצה סופה בניו יורק. התמודדותו של לינדזי הייתה באופן לקוי, והוא קיבל ביקורת על התנהלותו, בטענה כי הוא ביכר לטפל במנהטן על פני שאר רובעי העיר.
בשנת 1971 לינדזי עבר למפלגה הדמוקרטית, והציע מועמדות בבחירות לנשיאות ארצות הברית, אך במהלך הפריימריז פרש מהמירוץ.
לינדזי נחשב לפרו-ישראלי. בשנת 1972 אף ביקר בישראל. על שמו נקרא גן לינדסי בשכונת קטמון הישנה בירושלים.
בנובמבר 1999 עבר לדרום קרוליינה. נפטר ב-19 בדצמבר 2000.
הערות שוליים

↑  COL חב"ד און-ליין | הפשע בניו-יורק: נחשפה הקלטה מדיון סגור בחדר הרבי ● מיוחד, באתר www.col.org.il
↑  מעריב, 9 ביולי 1970, עמוד 4
| --- | --- |
בקרת זהויות :  NLI: 987007277166805171  BNE: XX1358204  CiNii: DA02007226  GND: 123512336  ISNI: 0000 0001 1405 960X  LCCN: n50050872  NARA: 10580749  NDL: 00447748  NLK: KAC2018H2810  NTA: 070676313  SNAC: w6d50prd  SUDOC: 080726976  US Congress: L000326  VIAF: 311364196   WorldCat (עם VIAF): 311364196 
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
גן ע"ש ג'ון לינדסי - רחוב כובשי קטמון 16 ירושלים
ניסור האי מנהטן

קצהו הדרומי של האי מנהטן (בשנת 2006)
ניסור האי מנהטן הוא פולקלור אורבני המתייחס לעיר ניו יורק.
ההלצה

על פי הסיפור, מדובר בהלצה שנערכה בשנת 1824, בה הפיץ נגר בשם לוזייר שמועה לפיה בשל הבניינים הנבנים בקצהו הדרומי של האי מנהטן ישקע האי. לוזייר הציע כי ינסרו את האי, יגררו את דרומו לים, יסובבו אותו ב-180° ויחזירו אותו, כך שהבניינים שהכבידו על קצהו של האי ימצאו כעת במרכזו. על פי אחת הגרסאות לאגדה אורבנית זו, ביום שפורסם האירוע בעיתונים נאספו אנשים רבים על מנת לנסר את האי. לוזייר לא הופיע לאירוע, והתחבא מספר חודשים לאחריו בברוקלין.
התפשטות האגדה

עם השנים הפכה הלצה זו לאגדה אורבנית אשר החלה להופיע בספרים המספרים על ההיסטוריה של העיר ניו יורק מהמחצית השנייה של המאה ה-19. בספרים אלה מוסבר כי האירוע אמנם אינו מוזכר בעיתוני התקופה, אולם היקפם של העיתונים באותה עת היה מוגבל, וככל הנראה בחרו שלא לפרסם הלצה זו.
האירוע מוזכר בספרו של תומאס דה וו (Thomas F. De Voe) משנת 1862, וכן בספרו של הרברט אסבורי (Herbert Asbury) "ברחבי העיר" (All Around The Town) משנת 1934 ובספר שהוצא על ידי המגזין Reader's Digest שנקרא "Scoundrels and Scallywags".
אגדה אורבנית זו זכתה לתפוצה רבה ופופולריות רבה, והיא מוזכרת בספרי היסטוריה רבים ובספרי פולקלור רבים.
לקריאה נוספת

Herbert Asbury, All around town: Murder, Scandal, Riot and Mayhem in Old New York (1934), Thunder's Mouth Press, 2003
Edward Robb Ellis, The Epic of New York City: A Narrative History, Carroll & Graf Publishers, 2004
אנדרטת החוף המזרחי

| --- | --- |

 מידע כללי
 סוג:  אנדרטה, אתר הנצחה 
 על שם:  חללי ארצות הברית שטבעו באוקיינוס האטלנטי במלחמת העולם השנייה, ומקום קבורתם לא נודע
 כתובת:  פארק באטרי 
 מיקום:  מנהטן 
 מדינה:  ארצות הברית 
 הקמה ובנייה
 תקופת הבנייה:  ?–1963
 תאריך פתיחה רשמי:  1963 
 יוצר:  אלבינו מנצ'ה 
 קואורדינטות:  40°42′07″N 74°00′58″W﻿ / ﻿40.70194444°N 74.01611111°W﻿ / 40.70194444; -74.01611111
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיאנדרטת החוף המזרחי(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיאנדרטת החוף המזרחי
 
מבט על האנדרטה מכיוון מערב. במרכז - הפסל; בצדדים - שניים מקירות הזיכרון
אנדרטת החוף המזרחי (באנגלית: East Coast Memorial) היא אנדרטה בעיר ניו יורק שבארצות הברית. היא הוקמה לזכרם של 4,609 אנשי הצי והצבא של ארצות הברית, שנפלו במי החופים שלה שבאוקיינוס האטלנטי במלחמת העולם השנייה, ומקום קבורתם לא נודע.
האנדרטה

האנדרטה שוכנת בפארק באטרי שבדרום-מערב האי מנהטן. היא בנויה על גבי כיכר ששטחה כ-1.5 דונם, הגובלת בחופו של האי.
חלקה המרכזי של האנדרטה הוא שמונה קירות גרניט, שגובהם 5.80 מטר, הניצבים בשתי שורות של ארבעה בצידה הצפוני ובצידה הדרומי של הכיכר. על גבי הקירות נחרתו שמותיהם של הנעדרים, תוך ציון דרגתם, השיוך החילי ומדינת המוצא שלהם בארצות הברית.
בצידה המזרחי (המרוחק מן המים) של הכיכר, על צירה של האנדרטה, במרכז המעבר שבין שתי שורות הקירות, ניצב פסל ברונזה על גבי כן מאבן גרניט שחורה. זהו פסל של עיטם לבן-ראש, האוחז בציפורניו זר עלי דפנה (Laurel) ומניח אותו על פסגתו של גל מי ים – ביטוי למחוות האבל של השלכת זר מעל קבר ימי.
צירו של אתר האנדרטה והפסל פונים אל פסל החירות שבאי החירות במפרץ ניו יורק, המצוי כשלושה קילומטר מדרום מערב מן האנדרטה.
על גבי פאת הכן של הפסל הפונה אל מרכז הכיכר נחרתה כתובת זו:
על גבי הפאה הנגדית של הכן נחרתה הכתובת:
האנדרטה תוכננה על ידי משרד האדריכלים גהרון את סלצר (Gehron & Seltzer). פסל העיט נוצר על ידי הפסל אלבינו מנצ'ה (Albino Manca)‏ (1898-1976).
האנדרטה נחנכה על ידי נשיא ארצות הברית ג'ון פ. קנדי בטקס שנערך ב-23 במאי 1963. לוח זיכרון הקבוע בריצוף בשולי הכיכר, מאחורי כן הפסל, מנציח את חנוכת האנדרטה על ידו.
האנדרטה הוקמה על ידי הוועדה האמריקנית למצבות קרב. אנדרטה מקבילה, המוקדשת לזכרם של הנעדרים באוקיינוס השקט (אנדרטת החוף המערבי), הוקמה על ידי הוועדה בעיר סן פרנסיסקו.
ראו גם

אנדרטת הצי - צי הסוחר
הערות שוליים

↑  מספר הנעדרים המופיע כאן הוא המספר הרשמי המצוין באתר הוועדה האמריקנית למצבות קרב. על גבי האנדרטה נרשם מספר נעדרים אחר (ראו בגוף הערך). אפשר שההבדל בין המספרים נובע מעדכון רשומות הנעדרים מאז בניית האנדרטה.
↑  הנוסח באנגלית: Into thy hands, O Lord – הוא מן הפסוק " בְּיָדְךָ, אַפְקִיד רוּחִי: פָּדִיתָ אוֹתִי יְהוָה--אֵל אֱמֶת" (תהלים, לא, ו).
Dark Lady (שיר)

Dark Lady (בעברית: גברת אפלה) הוא סינגל שהוקלט על ידי הזמרת-יוצרת האמריקאית שר, מתוך אלבומה האחד עשר, Dark Lady. השיר יצא לאור בפברואר 1974, כסינגל הראשון מתוך האלבום, על ידי חברת התקליטים MCA רקורדס.
כחודש לאחר יציאתו נכנס השיר אל המקום הראשון במצעד הבילבורד הוט 100 והיה לשיר השלישי והאחרון שר לעשות זאת, עד צאתו של הלהיט "Believe" ב-1998.
רקע וכתיבה

השיר נכתב על ידי ג'וני דוריל והופק על ידי סנוף גארט. השיר הוא שיר בסגנון הפופ רוק. במרוצת השנים, הפך השיר ללהיט בינלאומי שזכה לעשרות גרסאות כיסוי ורמיקסים. בנוסף לכך, קיבל השיר את מעמד הפלטינה בארצות הברית על סך מכירות של מיליון עותקים.
הרמיקס שיצא עבור השיר הועלה ליוטיוב ב-20 באפריל 2011.
רשימת השמעה

בריטניה וארצות הברית 7"
"Dark Lady" – 3:26
"Two People Clinging to a Thread" – 2:40
ארגנטינה 7"
"Dark Lady" – 3:26
"Carousel Man" – 3:02
לא פורסם
"Dark Lady" (Mixmaster F Farewell Club Mix) (AKA. White Label Remix) – 7:25
הופעה

עם השיר הופיעה שר 613 פעמים במהלך הקריירה שלה. בין היתר, הופיעה עם השיר בחמישה סיבובי הופעות שהתקיימו בין שנת 1999 לשנת 2019; "Classic Cher", ‏"Do You Believe?", ‏"The Farewell Tour", ‏"Cher at the Colosseum" ו-"Dressed to Kill Tour".
בנוסף לכך, הופיעה שר עם השיר במופע מיוחד שהתקיים בלאס וגאס במסגרת סיבוב ההופעות הרביעי שלה, Do You Believe? Tour.
וידאו קליפ

עבור השיר יצאו שני וידאו קליפים; האחד קליפ דמוי הופעה והשני קליפ מונפש. בקליפ דמוי ההופעה ניתן לראות תחילה את שר, לבושה בבגדי תחרה כשהיא אוחזת במיקרופון. לאחר מכן, היא מתחילה לשיר את השיר, תוך שמאחוריה ניצבת מנורה מעוגלת, המאירה בצבע סגול.
בתחילתו של הקליפ המונפש, ניתן לראות גבר ואישה מתהלכים ברחוב, כשהם שלובי ידיים. בסמוך לכך, נעצרת לידם לימוזינה שחורה, שמתוכה יוצאת הגברת האפלה, במטרה לתת לאישה כרטיס ביקור, בו היא מוצגת כמגדת עתידות וכאחת שעוסקת בכישופים ומאגיות שחורות. בהמשך, מגיעה האישה אל ביתה של הגברת האפלה. היא משלמת לה כסף והשתיים מתיישבות. לאחר מכן, הגברת האפלה מדליקה נרות ופוצחת בקריאה בקלפים. היא מספרת לאישה כי בן זוגה בוגד בה וזאת, נכנסת לתבהלה.
בסמוך לכך, מראה הגברת האפלה לאישה כדור בדולח בו היא מוכיחה לה שבן זוגה בוגד בה, תוך שהיא אומרת לה לעזוב את המקום ולשכוח שהיא ראתה את הפרצוף שלה. האישה המבולבלת חוזרת לביתה במטרה לישון, אך לא מצליחה מכיוון שהיא חושבת על דבריה של הגברת האפלה.
לבסוף, היא מחליטה לעשות מעשה; היא לוקחת אקדח, טומנת אותו בארנקה והולכת לביתו של בן זוגה. כאשר היא נכנסת, היא נחרדת לגלות כי דבריה של הגברת האפלה היו נכונים וכי בן זוגה מקיים יחסי מין עם מישהי אחרת ובוגד בה. האישה לוקחת את אקדחה ויורה בו ובמאהבתו. לאחר מכן, מגיעים השוטרים במטרה לעצור אותה.
מיקומי שיא

|   ‏‏‏  מצעדים ודירוגים (1974)> מדינה |   ‏‏‏  מצעדים ודירוגים (1974)> מצעד |   ‏‏‏  מצעדים ודירוגים (1974)> מיקום שיא |   ‏‏‏  מצעדים ודירוגים (1974)>  |
| --- | --- | --- | --- |
|  אוסטרליה | מצעד הסינגלים האוסטרלי | 17 |  |
|  ארצות הברית | בילבורד הוט 100 | 1 |  |
|  ארצות הברית | מצעד השירים העכשוויים למבוגרים | 3 |  |
|  ארצות הברית | מצעד שירי הקאש בוקס | 2 |  |
|  דנמרק | היטליסטן | 9 |  |
|  הולנד | מצעד 40 הסינגלים ההולנדיים | 15 |  |
|  הממלכה המאוחדת | מצעד הסינגלים הבריטי | 36 |  |
|  ולוניה | אולטראטופ 40 | 22 |  |
|  ישראל | מדיה פורסט ישראל | - |  |
|  ישראל | רשת ג' | 23 |  |
|  נורווגיה | VG-lista | 10 |  |
|  ניו זילנד | המצעד הניו זילנדי הרשמי | 11 |  |
|  פלנדריה | אולטראטופ 50 | 22 |  |
|  קוריאה הדרומית | סירקל צ'ארט | 4 |  |
|  קנדה | קנדה הוט 100 | 2 |  |
|  שוודיה | סוורייטופליסטן | 4 |  |
|   ‏‏‏  מצעדי סוף שנה (1974)> מדינה |   ‏‏‏  מצעדי סוף שנה (1974)> מצעד |   ‏‏‏  מצעדי סוף שנה (1974)> מיקום שיא |   ‏‏‏  מצעדי סוף שנה (1974)>  |
| --- | --- | --- | --- |
|  ארצות הברית | בילבורד הוט 100 | 33 |  |
|  ארצות הברית | מצעד השירים המושמעים ביותר | 35 |  |
|  קנדה | קנדה הוט 100 | 47 |  |
נתוני מכירות

| מדינה | תואר | מכירות |
| --- | --- | --- |
| ארצות הברית (RIAA) | פלטינה | 1,000,000 |
הערות שוליים

↑  Home | Home, www.mca.net
↑  Cher Dark Lady Chart History, Billboard
↑  Cher – Dark Lady (באנגלית), נבדק ב-2019-01-26
1 2  CherChannelHD, Cher - Dark Lady (Official Music Video), נבדק ב-2019-01-26
1 2  KilburnsWoman9x, Cher- Dark Lady White Label Remix.wmv, נבדק ב-2019-01-26
↑  Ricardo Freitas, Cher - Dark Lady (Barry Harris 2018 Clubbed Up Refresh - DJ Rick Mitchell Video Edit), נבדק ב-2019-01-26
1 2  Gold & Platinum, RIAA (באנגלית)
1 2  Cher Tour Statistics | setlist.fm, www.setlist.fm
↑  Luan Henrique, Cher - Dark Lady (Believe Tour, Live in Las Vegas), נבדק ב-2019-01-26
↑  Bruce GarcÃ-a, Cher Dark Lady [official Cartoon Video] [HQ], נבדק ב-2019-01-26
| --- | --- |
בקרת זהויות :  MusicBrainz work: e7b157ae-88b4-4b72-a6ac-de9d22d0d557 
סצנות מתוך קליפ ההופעה וקליפ האנימציה
מגדל טרמינל

| --- | --- |

 מידע כללי
 סוג:  גורד שחקים 
 שימוש:  משרדים
 כתובת:  כיכר פבליק 50, קליבלנד, אוהיו
 מיקום:  קליבלנד 
 מדינה:  ארצות הברית
 בעלים:  פורסט סיטי אנטרפרייזס 
 הקמה ובנייה
 תקופת הבנייה:  1923–1930 (כ־7 שנים)
 תאריך פתיחה רשמי:  28 ביוני 1930 
 אדריכל:  גראהם, אנדרסון, פרובסט ווויט
 סגנון אדריכלי:  ארכיטקטורת בו-אר 
 מידות
 גובה:  235 מטר
 שטח:  53,605 מ"ר 
 קומות:  52 
 קואורדינטות:  41°29′54″N 81°41′38″W﻿ / ﻿41.49833°N 81.69389°W﻿ / 41.49833; -81.69389
  (למפת אוהיו מוגדלת) קולומבוס קליבלנד סינסינטי טולידו דייטון ינגסטאון פארמה אקרון פ נ ס י ל ב נ י ה  וירג'יניה המערבית  קנטקי א י נ ד י א נ ה  מישיגן קנדה ימת אירימגדל טרמינל  (למפת אוהיו רגילה) קולומבוס קליבלנד סינסינטי טולידו דייטון ינגסטאון פארמה אקרון פ נ ס י ל ב נ י ה  וירג'יניה המערבית  קנטקי א י נ ד י א נ ה  מישיגן קנדה ימת אירימגדל טרמינל  
 
מגדל טרמינל (באנגלית: Terminal Tower) הוא גורד שחקים הממוקם בכיכר פבליק 50, קליבלנד, אוהיו, ארצות הברית. הבניין מתנשא לגובה של 235 מטרים והוא בעל 52 קומות. הוא תוכנן בידי משרד האדריכלים גראהם, אנדרסון, פרובסט ווויט, נבנה בין השנים 1923–1930 והיה לבניין הרביעי בגובהו בעולם בעת פתיחתו לציבור. בנוסף, היה הבניין הגבוה בותר באוהיו עד השלמת המגדל קיי בשנת 1991.
ראו גם

גורדי שחקים מוקדמים
לקריאה נוספת

Herrick, Clay. Cleveland Landmarks (1986) ISBN 0-9646459-0-4
Johannesen, Eric. Cleveland Architecture 1876-1976 (1979) ISBN 0-911704-21-3
Nash, Eric.  Manhattan Skyscrapers  (1999) ISBN 1-56898-181-3
Rarick, Holly. Progressive Vision: The Planning of Downtown Cleveland 1903-1930 (1986) ISBN 0-910386-86-2
Van Tassel, David.  Grabowski, John. The Encyclopedia of Cleveland History (1987) ISBN 0-253-33056-4
Jr., Harwood H. Herbert. Invisible Giants: The Empires of Cleveland's Van Sweringen Brothers (2003) ISBN 0-253-34163-9
צרות גדולות בצ'יינה טאון

| --- | --- |

כרזת הסרט
 בימוי:  ג'ון קרפנטר 
 הופק בידי:  לארי ג'יי פרנקו 
 תסריט:  גארי גולדמן, דייוויד ז. ווינשטיין
 עריכה:  סטיב מירקוביץ' 
 שחקנים ראשיים:  קורט ראסל, קים קטרל
 מוזיקה:  ג'ון קרפנטר, אלן הוורת'
 צילום:  דין קונדי 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 2 ביולי 1986
 משך הקרנה:  99 דק' 
 שפת הסרט:  אנגלית 
 סוגה:  סרט פעולה, סרט אמנויות לחימה, סרט פנטזיה, סרט קומדיה 
 תקציב:  25 מיליון דולר (מוערך) [דרוש מקור]
 הכנסות באתר מוג'ו:   bigtroubleinlittlechina
 דף הסרט ב־IMDb
 
צרות גדולות בצ'יינה טאון (באנגלית: Big Trouble in Little china) הוא סרט קומדיית-פעולה אמריקני משנת 1986, בבימויו של ג'ון קרפנטר ובכיכובם של קורט ראסל וקים קטרל.
עלילת הסרט נכתבה במקור כמערבון, והתסריטאי וו. די. ריכטר נשכר לצורך שכתוב שיתאים אותו לתקופה המודרנית.
במאי הסרט, ג'ון קרפנטר, היה מועמד בגינו לפרס סאטורן עבור המוזיקה. שיר הסיום נכתב ובוצע על ידי "The Coupe De Ville", להקה שהורכבה מקרפטנר, ניר קסל וטומי לי וולאס.
למרות ביקורות מעורבות והצלחה קופתית מוגבלת (כ-11 מיליון דולר בארצות הברית) הפך הסרט לפופולרי בספריות הווידאו ונחשב לסרט קאלט.
תקציר העלילה

ג'ק ברטון (קורט ראסל) וחברו, וואנג צ'י (דניס דאן) מסתבכים במרדף אחר מכשף סיני עתיק בשם לו פאן (ג'יימס הונג), אשר חוטף את חברתו של וואנג צ'י במטרה להינשא לה ולהקריב אותה כדי לשבור את הקללה העתיקה שהוטלה עליו.
בסיועה של עורכת הדין גרייסי לו (קים קטרל), מפעיל אוטובוס תיירים/מכשף סיני בשם אג-שן (ויקטור וואנג) וכנופיית הרחוב הידידותית, הצ'אנג שינג, הם נאבקים בלו פאן וכנופיית הווינג קונג המשרתת אותו. עוד עליהם להתמודד עם שלושת אומני הלחימה העל-טבעיים המשרתים את לו פאן ושולטים ביסודות הטבע: ברק, רעם וגשם.
ויליאם או'דוויר

ויליאם או'דווייר (אנגלית: William O’Dwyer;‏ 11 ביולי 1890 – 24 בנובמבר 1964) היה פוליטיקאי ודיפלומט אמריקאי. שימש כראש עיריית ניו יורק בשנים 1946–1950.